​​GUNKUL งบ Q3 สะดุด! ไร้บุ๊กกำไรพิเศษ​​
ปรากฏการณ์ตัวเลขเป็นเหตุสู่ภาพรวมผลการดำเนินงานกำไรสุทธิ Q3/64 ของบริษัท กันกุลเอ็นจิเนียริ่ง จำกัด (มหาชน) หรือ GUNKULออกมาน่าผิดหวัง...
ภาพรวมผลการดำเนินงานกำไรสุทธิ Q3/64 ของบริษัท กันกุลเอ็นจิเนียริ่ง จำกัด (มหาชน) หรือ GUNKULออกมาน่าผิดหวัง...
15 พ.ย. 2564

คุณค่าบริษัท​
ปรากฏการณ์ตัวเลขเป็นเหตุสู่ภาพรวมผลการดำเนินงานกำไรสุทธิไตรมาส 3 ปี 2564 ของบริษัท กันกุลเอ็นจิเนียริ่ง จำกัด (มหาชน) หรือ GUNKUL ออกมาน่าผิดหวัง…
โดยผลการดำเนินงานไตรมาส 3 สิ้นสุดวันที่ 30 กันยายน 2564 บริษัทมีกำไรลดลงเหลือ 589.17 ล้านบาท ลดลง 40.74% เมื่อเทียบกับงวดเดียวกันของปีก่อนมีกำไรสุทธิ 1,001.25 ล้านบาท
ตัวแปรหลังที่ทำให้กำไรลดลง คือ ในไตรมาส 3 ปี 2564 ทาง GUNKULไม่มีกำไรพิเศษจากการจำหน่ายเงินลงทุนในบริษัทย่อยเข้ามา ขณะที่ในช่วงไตรมาส 3 ปี 2563 ได้มีการบุ๊กกำไรพิเศษจากการจำหน่ายหน่วยลงทุนในบริษัทย่อยจำนวน 806.53 ล้านบาท ซึ่งเป็นการจำหน่ายเงินลงทุนในบริษัทย่อยประเทศญี่ปุ่น โคงการ Utsunomiya กำลังการผลิตตามการติดตั้งจำนวน 69.83 เมกะวัตต์เป็นเงิน 806.53 ล้านบาทนั่นเอง
ดังนั้นข้อมูลข้างบนพอทำให้เห็นข้อเท็จจริงแล้วว่ากำไรสุทธิของไตรมาส 3 ปี 2564 แค่ไม่มีการบุ๊กกำไรพิเศษเข้ามา จึงทำให้กำไรลดลงชั่วคราวแต่หากเข้าไปเจาะลึกถึงเนื้อในงบการเงิน อาจมองไม่น่ากังวลต่อผลการดำเนินงานในช่วงดังกล่าวที่ลดลงเท่าที่ควร
มิหนำซ้ำผลประกอบการไตรมาส 3 ปี 2564 อาจดูดีขึ้นกว่าช่วงเดียวกันของปีก่อนด้วยซ้ำ เพราะธุรกิจหลักยังมีความสามารถในการสร้างรายได้ เพราะว่าส่วนของรายได้จากการขายไฟฟ้าเพิ่มขึ้นอยู่ในช่วงไตรมาส 3 ปี 2564 ทำได้ 1,206.65 ล้านบาท เพิ่มขึ้น 27.49% เมื่อเทียบกับงวดเดียวกันของปีก่อนทำได้เพียง 946.49 ล้านบาท 
โดยหากแยกเป็นส่วนของรายได้จากการขายไฟฟ้าพลังงานแสงอาทิตย์ในไตรมาส 3 ปี 2564 จำนวน 612.65 ล้านบาท เพิ่มขึ้น 20.11% เมื่อเทียบกับงวดเดียวกันของปีก่อน 510.05 ล้านบาท ซึ่งการเพิ่มขึ้นจากการจำหน่ายไฟฟ้าเชิงพาณิชย์ที่เพิ่มขึ้นในต่างประเทศรวม 225.30 เมกะวัตต์ โดยมีรายได้จากโรงไฟฟ้าพลังงานแสงอาทิตย์เซนได ประเทศญี่ปุ่น ขนาด 31.8 เมกะวัตต์ จากโรงไฟฟ้าพลังงานแสงอาทิตย์คิมิทสึ ประเทศญี่ปุ่น ขนาด 33.5 เมกะวัตต์ 
พร้อมด้วยจากโรงไฟฟ้าพลังงานแสงอาทิตย์ที่ประเทศเวียดนาม ซึ่งรับรู้รายได้เข้ามาเต็มไตรมาสจำนวน 4 โครงการ ได้แก่ โรงไฟฟ้าพลังงานแสงอาทิตย์ Tri Viet 1 และ Bach Khoa A Chau 1 ขนาดรวม 60 เมกะวัตต์ โรงไฟฟ้าพลังงานแสงอาทิตย์ Tan Chau ขนาด 50 เมกะวัตต์ และโรงไฟฟ้าพลังงานแสงอาทิตย์ Phong Dien II ขนาด 50 เมกะวัตต์
ขณะที่รายได้จากการขายไฟฟ้าพลังงานลมในไตรมาส 3 ปี 2564 จำนวน 594 ล้านบาท เพิ่มขึ้น 36.10% เมื่อเทียบกับงวดเดียวกันของปีก่อน 436.44 ล้านบาท ซึ่งรายได้ที่เพิ่มขึ้นเนื่องจากผลการดำเนินงานที่กลับมาเป็นปกติ ของโครงการโรงไฟฟ้าพลังงานลม รวม 170 เมกะวัตต์  
นอกจากนี้ยังมีกำไรจากการเปลี่ยนแปลงมูลค่ายุติธรรมของตราสารอนุพันธ์ในไตรมาส 3 ปี 2564 จำนวน 179.14 ล้านบาท เพิ่มขึ้น 739.85% เมื่อเทียบกับงวดเดียวกันของปีก่อน 157.81 ล้านบาท 
สิ่งสำคัญบริษัทสามารถควบคุมต้นทุนได้เป็นอย่างดี ด้วยต้นทุนจากการขายและการให้บริการลดลง และค่าใช้จ่ายในการขายและบริหารลดลงอีกด้วย
​หากดูภาพรวมของผลการดำเนินงานงวด 9 เดือน สิ้นสุดวันที่ 30 กันยายน 2564 บริษัทมีรายได้รวมขยับขึ้นมาอยู่ที่ 7,086.08 ล้านบาท เพิ่มขึ้น 4.86% เมื่อเทียบกับงวดเดียวกันของปีก่อน 6,757.52 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 1,721.49 ล้านบาท เพิ่มขึ้น 0.11% เมื่อเทียบกับงวดเดียวกันของปีก่อน มีกำไรสุทธิ 1,719.58 ล้านบาท 
​ด้านแนวโน้มในอนาคตจากข้อมูลของ บล.เคทีบีเอสที ระบุว่า มีการปรับประมาณการกำไรปี 2564 ลงจากเดิม 12% มาอยู่ที่ 2.0 พันล้านบาท แต่ยังเพิ่มขึ้น 42% เมื่อเทียบกับงวดเดียวกันของปีก่อน จากงาน EPC ที่รับรู้ได้น้อยกว่าที่ประเมินจากผลกระทบ COVID-19 อย่างไรก็ตาม คาดเป็นปัจจัยระยะสั้น และไม่ส่งผลต่อภาพรวมปี 2565 หลังกลับมาเปิดเมืองได้ ทำให้ยังคงประมาณการกำไรปกติอยู่ที่ 3,000 ล้านบาท เพิ่มขึ้น 49% จากงวดเดียวกันของปีก่อน
ขณะที่ outlook ธุรกิจ Trading และ EPC ดีขึ้น รวมถึงพัฒนาการธุรกิจกัญชง-กัญชา จะทำให้หุ้นกลับมา outperform อีกครั้ง
ดังนั้นปรับคำแนะนำขึ้นเป็น “ซื้อ” (เดิม “ถือ” ) แต่ยังคงราคาเป้าหมายที่ 5.85 บาท
…
ผู้ถือหุ้นรายใหญ่​
รายชื่อกรรมการ